شەفەق نیوز/ ئاگریگ، شەوەکی ئمڕوو شەممە،  لەناو بینای ئەنجومەن دادوەری باڵا لە هەرێم کوردستان هەڵسیا، وەگورەی خەوردان وەچەودیەیلیگ.
بینای ئەنجومەن دادوەری باڵا هالە ناوڕاس شار هەولێر پایتەخت هەرێم کوردستان.  
  
وەچەودیەیلە ئەرا ئاژانس شەفەق نیوز وتن: ئاگرەگە لە قات بانینەی هەڵسیا، تا تەیمەیل ئاگرکپەوکردن وە کوتپڕ بڕەسنە شۊن رووداوەگە.
وەگورەی وەچەودیەیلە،  تیمەیل وەرگری شارستانی تۊنستن وە ماوەیگ پەیمانەیی ئاگرەگە کپەو بکەن، و نەیشتن بڕەسێدە بەشەیلیگ تر لە ناوچەگە.
شەهرام میرحاج قسەکەر وەناو ئەنجومەن دادوەری ئەرا ئاژانس شەفەق نیوز باس رووداوەگە کرد وەبی باسکردن ووردەکاریەیلیگ زیاتر.
و بیناگە لەوەر پشووی دەوام فەرمی هەفتانە لە هەرێم کوردستان چووڵە لە فەرمانبەر و مەردم.
